

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.2.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | ZŠ Škultétyho 1, Nitra |
| 1. Názov projektu | Rozvoj prírodovednej a čitateľskej gramotnosti |
| 1. Kód projektu ITMS2014+ | 312011S818 |
| 1. Názov pedagogického klubu | Prírodovedný |
| 1. Dátum stretnutia pedagogického klubu | 26. 11. 2019 |
| 1. Miesto stretnutia pedagogického klubu | ZŠ Škultétyho 1 Nitra, zasadačka |
| 1. Meno koordinátora pedagogického klubu | RNDr. PaedDr. Miroslav Mesaros, PhD. |
| 1. Odkaz na webové sídlo zverejnenej správy | <https://zsskultetyhonitra.edupage.org/a/nase-projekty?eqa=dGV4dD10ZXh0L3RleHQxNiZzdWJwYWdlPTE%3D> |

|  |
| --- |
| 1. **Manažérske zhrnutie:**   Členovia klubu sa stretli za účelom predstavenia svojich názorov a námetov k vykonávaniu jednotlivých krúžkov a taktiež sa oboznámili s materiálmi, ktoré budú počas vedenia svojho krúžku používať ( DVD, brožúry).  Poukázali na dôležitosť a variácie pracovných listov pre žiakov ako aj interaktívne časti krúžkov, pri ktorých sa overí ich porozumenie.  Kľúčové slová: materiály, námety, DVD, pracovné listy, exkurzie |
| 1. **Hlavné body, témy stretnutia, zhrnutie priebehu stretnutia:** 2. Úvod – otvorenie stretnutia 3. Návrhy a ciele klubu 4. DVD Požičaná planéta 5. Hospitácie   Priebeh stretnutia  Bod č. 1  Na stretnutí PK sa zišli všetci členovia klubu (viď prezenčná listina). Boli oboznámení s programom stretnutia.  Bod č.2  Členovia klubu si navzájom predostreli návrhy a ciele, ktoré chcú počas vedenia svojich krúžkov dosiahnuť. Každý vedúci plánuje vytvárať vlastné pracovné listy, žiakom sprostredkovávať informácie aj z video ukážok. Vytvoria pre nich množstvo didaktických hier, vďaka ktorým sa žiaci budú učiť zábavnou formou. V rámci možností sa budú zúčastňovať exkurzií, ale aj prednášok zameraných na práve preberanú problematiku.  Jednotlivé návrhy a ciele boli členmi definované nasledovne:  **VEDA A PRÍRODA** - Mgr. Lenka Vatrálová  Nie vždy majú všetci žiaci záujem o poznatky z okolia resp. regiónu, kde žijú. Spoznávanie a objavovanie poznatkov o rastlinstve a živočíšstve má za cieľ krúžok Veda a príroda, ktorý je zameraný na prírodovednú gramotnosť. Má za cieľ obohatenie žiakov 5.-9. ročníka o zaujímavé poznatky získané formou vlastného bádania. Prevládať budú terénno-laboratórne činnosti, doplnené o ekohry v učebni a v najbližšom okolí. Vytvorenie vlastných materiálov dáva krúžku možnosť poskytnúť žiakom väčšiu samostatnosť a možnosť rozvoja tvorivého myslenia. Cieľom krúžku je, aby žiaci vedeli získané poznatky uplatniť v bežnom živote, získali nové schopnosti a zručnosti a priamy kontakt s prostredím.  **MODRÁ PLANÉTA** – Mgr. Dagmar Moravčíková  Rozširovanie a prehlbovanie vedomostí a zručností v predmete prírodoveda je cieľom krúžku Modrá planéta zameraného na rozvoj prírodovednej gramotnosti. Spoločne budeme riešiť rôzne zaujímavé úlohy zamerané na ochranu a zachovanie životného prostredia. Budeme sa zaoberať riešením praktických úloh v teréne, ako aj rôznych hravých úloh so zapojením rôznych multimediálnych pomôcok, riešiť rôzne problémy, nastoľovať otázky a hľadať odpovede v diskusiách či formou prezentácií, vypracovaných projektoch, prepájať poznatky s prostredím okolo nás. Praktické využitie v bežnom živote vyplývajúce z riešených úloh tohto krúžku môže byť kľúčové pri riešení rôznych situácií, v ktorých sa môžu žiaci ocitnúť. Zároveň však uvedené poznatky budú môcť aktívne využiť aj v prípade, ak prejavia záujem si ich porovnať so svojimi rovesníkmi, napríklad formou účasti na rôznych olympiádach. Činnosť krúžku je tiež spojená s pohybovými aktivitami žiakov v teréne a využitím IKT v prírodovede.  **ZELENÁ ŠKOLA I. –** Mgr. Martina Lavrincová  Rozširovanie a prehlbovanie vedomostí a zručností v oblasti prírodovednej gramotnosti je cieľom krúžku Zelená škola I.. Spoločne budeme riešiť rôzne zaujímavé úlohy zamerané na eko-aktivity a ochranu prírody na regionálnej, ale aj svetovej úrovni. Budeme sa zaoberať riešením praktických úloh, diskutovať, vymýšľať, zlepšovať, chápať, a to aj za pomoci rôznych multimediálnych pomôcok a IK techniky, riešiť rôzne problémy, nastoľovať otázky a hľadať odpovede. Chceme pripraviť rôzne praktické nápady, akoby sme sa mohli my, ale aj naši rovesníci, správať viac ohľaduplne k životnému prostrediu, v ktorom žijeme. Spoločne pripravíme výstupy pre zlepšenia, o ktoré sa podelíme s našimi spolužiakmi. Cieľom nášho krúžku je spoločne pripraviť a motivovať aj ďalších žiakov školy k vytvoreniu „zelenej školy“, čiže školy, ktorá tvorí minimálne množstvo odpadu, učí žiakov separovať. Krúžok je primárne určený pre žiakov 1. stupňa ZŠ.  **ZÁHADY NAŠEJ PLANÉTY *–*** PaedDr. Katarína Chlapečková, PhD.  Cieľom krúžku je ukázať žiakom rozmanitosť a rôznorodosť sveta, rôznych prírodných javov, „záhadných úkazov“. Budeme spoločne tieto javy skúmať, objavovať pozadie záhad a prírodných úkazov, diskutovať o nich a snažiť sa formulovať riešenia ako im predchádzať, resp. predvídať. Budeme využívať rôzne prírodopisné multimediálne pomôcky, filmy, didaktické pomôcky, pozorovania. Budeme sa učiť o rozmanitosti, ktorá nás obklopuje, o jej dôležitosti a význame pre život okolo nás. Krúžok sa zameriava na rozvoj prírodovednej gramotnosti formou rozšírenia a prehĺbenia poznatkov žiakov o prírode a vzájomne prepojených vzťahov medzi rastlinami a živočíchmi a činnosťou ľudí.  **EKOLOGICKÝ KRÚŽOK**– Mgr. Andrea Paulďurová  Cieľom ekologického krúžku je priamy kontakt s prírodou a životným prostredím. Ekologickými hrami v prírode, vychádzkami zameranými na skúmanie života rastlín, živočíchov, ovzdušia a vody, zberom papiera i iného odpadového materiálu, starostlivosťou o svoje blízke okolie si členovia krúžku osvojujú schopnosť ekologicky myslieť a konať. Skúsenosti a zážitky, ktoré takto získavajú im pomáhajú vytvoriť pozitívny vzťah k prírode, šetrné zaobchádzanie s ňou, zodpovedné správanie k živým organizmom, k ľuďom a k sebe samému. Krúžok je zameraný pre žiakov 1. stupňa ZŠ.  Bod č. 3  Členovia klubu obdržali DVD Požičaná planéta, ktoré obsahuje 16 najdôležitejších tém udržateľného rozvoja pre vzdelávanie a osvetu vo forme dokumentov a príbehov. Autorom tohto projektu je Jaroslav Blaško. K nemu členovia dostali taktiež brožúrky. Toto DVD je určené pre pedagógov a budú ho premietať žiakom na svojich krúžkoch. Zároveň vďaka nemu dokážu vytvoriť svoje materiály, pracovné listy a aktivity na určené témy.  Bod č. 4  Členovia klubu sa dohodli na tom, že si navzájom budú svoje poznatky pri vytváraní úloh prezentovať, a tým sa vzájomne inšpirovať. Možnosťou budú aj vzájomné hospitácie, pri ktorých načerpajú nápady od svojich kolegov.  Taktiež budú využívať všetky dostupné technológie a svoje krúžky budú mať možnosť viesť aj v učebni informatiky. |
| 1. **Závery a odporúčania:**   Vedúci zhodnotil, že ciele, ktoré si PK ustanovil na minulom stretnutí, boli splnené. Členovia si preštudovali ciele projektu a taktiež stanovili ciele jednotlivých krúžkov. Po spoločnom konzultovaní sa pedagógovia dohodli na vytváraní takého množstva a typu úloh pre žiakov, vďaka ktorým sa budú môcť aktívne prejavovať na krúžku a zároveň bude prispôsobený ich vekovej kategórii. Učitelia budú mať prístup k počítačovej miestnosti, aby svojim žiakom zatraktívnili hodinu interaktívnymi cvičeniami a videami.  PK berie na vedomie:   1. Námety a ciele klubu 2. Oboznámenie sa s DVD a materiálmi Požičaná planéta 3. Vzájomné hospitácie   **PK ukladá:**  **5/2019** Oboznámiť sa s dodanými materiálmi ( DVD, brožúra)  Termín: do 31. 11. 2019 Zodpovední: všetci členovia PK  **6/2019** Vytvorenie materiálov pre mimoškolskú činnosť  Termín: do 31. 11. 2019 Zodpovední: všetci členovia PK  Vedúci PK sa poďakoval a ukončil stretnutie. |

|  |  |
| --- | --- |
| 1. Vypracoval (meno, priezvisko) | RNDr. PaedDr. Miroslav Mesaroš, PhD |
| 1. Dátum | 26. 11. 2019 |
| 1. Podpis |  |
| 1. Schválil (meno, priezvisko) | PaedDr. Jana Meňhartová |
| 1. Dátum | 29. 11. 2019 |
| 1. Podpis |  |

**Príloha:**

Prezenčná listina zo stretnutia pedagogického klubu

# Ministerstvo školstva, vedy, výskumu a športu Slovenskej republiky



|  |  |
| --- | --- |
| Prioritná os: | Vzdelávanie |
| Špecifický cieľ: | 1.2.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| Prijímateľ: | ZŠ Škultétyho 1, Nitra |
| Názov projektu: | Rozvoj prírodovednej a čitateľskej gramotnosti |
| Kód ITMS projektu: | 312011S818 |
| Pedagogický klub | Prírodovedný, stretnutie č. 2 |

# PREZENČNÁ LISTINA

Miesto konania pedagogického klubu: zasadačka ZŠ Škultétyho 1, Nitra

Dátum konania pedagogického klubu: 26. 11. 2019

Trvanie pedagogického klubu: od 14,00 hod do 17,00hod

Zoznam účastníkov pedagogického klubu:

|  |  |  |
| --- | --- | --- |
| č. | Meno a priezvisko | Podpis |
| 1. | Mgr. Lenka Vatrálová |  |
| 2. | Mgr. Dagmar Moravčíková |  |
| 3. | PaedDr. Katarína Chlapečková, PhD. |  |
| 4. | Mgr. Martina Lavrincová |  |
| 5. | Mgr. Andrea Paulďurová |  |
| 6. | RNDr. PaedDr. Miroslav Mesaros, PhD. |  |

Zoznam účastníkov:

|  |  |  |
| --- | --- | --- |
| č. | Meno a priezvisko | Podpis |
| 1. | PaedDr. Jana Meňhartová |  |